Trei medici din Rusia s-au infectat cu SARS-CoV-2 după ce au făcut vaccinul Sputnik V. Care este explicația.
Trei medici ruși vaccinați cu Sputnik V au fost testați pozitiv cu SARS-CoV-2. Medicii din regiunea Altai au fost printre primii vaccinați, potrivit TASS. Explicația oferită de ruși: medicii vaccinați nu au avut timp suficient de dobândire a imunității înainte de a lua contact cu un bolnav.
3 din cei 42 de medici din regiunea Altai, Rusia, care au fost printre primele persoane vaccinate cu Sputnik V s-au infectat cu SARS-CoV-2, scrie TASS.Autoritățile locale spun că aceștia au luat contact cu persoane bolnave înainte de dobândire a imunității după vaccin, fiind vorba de o perioadă scurtă.Potrivit producătorilor vaccinului Sputnik V, acesta funcționează în două etape: la 3 săptămâni de la prima doză de vaccin, pacientul mai primește o doză. O persoană este considerată vaccinată și protejată de infecția cu SARS-CoV-2 la 3 săptămâni de la injecția cu a doua doză. Deci la 6 săptămâni de la prima administrare. Dacă în această perioadă persoana intră în contact cu un bolnav riscul de îmbolnăvire nu dispare.